**Bwletin – Newyddion y Byd**

|  |
| --- |
| **20 Medi 2012**  Mae merch a gafodd haint ar y croen ar ôl bod yn y môr yng ngorllewin Sussex yn credu mai arllwysiad carthion sydd ar fai.  Cafodd Lara Sparks ei hanfon i ysbyty ar ôl arllwysiad yn East Worthing.  "Es i i’r dŵr a deuddeg awr yn ddiweddarach roeddwn i’n teimlo’n sâl," dywedodd.  Dywedodd Southern Water, er bod y dŵr wedi pasio profion safonnau ar ôl yr achos, mi oedd rhybuddion yn erbyn nofio yn y dŵr dan sylw pan aeth hi i mewn i’r dŵr. |
| **18 Medi 2012**  Mae gwaith adeiladu’r gadwraeth natur fwyaf yn Ewrop wedi dechrau ar arfordir Essex, wedi 10 mlynedd o gynllunio.  Mae tunelli o ddaear o’r gwaith cloddio twnnel o dan Llundain yn cael eu morio i ynys Wallasea ger Southend. |
| **13 Awst 2012**  Mae platfform 1,500 tunell wedi cael ei gludo o Felffast i arfordir gogledd Cymru.  Mae’r is-orsaf ar gyfer y fferm wynt alltraeth, Gwynt y Môr, wedi cael ei gosod ym mae Lerpwl ac mi fydd yn pweru bron i draean o gartrefi Cymru.  Cafodd ei beiriannu gan Siemens ym Manceinion a gan Harlan & Wolff ym Melffast.  Dywedodd rheolwr gwerthiant Harland & Wolff, David McVeigh: "Mae hi’n wych gweld y prosiectau mawr hyn yn cael eu dylunio a’u hadeiladu yn y Deryrnas Unedig.”  "Maen nhw’n defnyddio ystod eang o gynnyrch, offer, gwasanaethau a phersonél y DU.”  "Mae’r is-orsafoedd yn enghraifft glodwiw o gwmniau Prydeinig yn gweithio gyda’i gilydd i gyrraedd pethau mawr.” |
| **28 Gorffennaf 2012**  Mae tirlithriad wedi achosi difrod i ran o Lwybr Arfordir Cymru ger Borth, Ceredigion. Galwyd gwylwyr y glannau yn Aberdaugleddau i helpu gyda chau’r ardal benodol o’r llwybr, a rhoddwyd gwyriad ar waith yno.  Mae’n debyg bod darn 5m (16 troedfedd) o’r llwybr wedi syrthio ym Mae Aberwennol, ger Parc Carafanau Brynrhodyn. Chafodd yr un anaf ei gofnodi.  Cafodd y llwybr, sy’n mynd o un pen o arfordir Cymru i’r llall, ei agor ym mis Mai. Hwn yw’r llwybr arfordirol cyntaf yn y byd sy’n ymestyn o amgylch gwlad gyfan. |
| **19 Awst 2012**  Cafodd cynlluniau am forglawdd gwerth £30bn ar draws aber afon Hafren hwb ar ôl i’r Prif Weinidog, David Cameron ofyn’w swyddogion edrych arnyn nhw.  Daeth hyn yn sgil cyfarfod â Peter Hain, fe adawodd ei swydd fel Ysgrifenydd Gwladol Cymru i’r wrthblaid i gefnogi’r prosiect.  Dywed cefnogwyr y byddai’r morglawdd, o Fro Morgannwg i Wlad yr Haf, yn darparu 5% o drydan y DU ac yn creu miloedd o swyddi.  Ond, mae amgylcheddwyr yn gwrthod gan ddweud y byddai’n niweidio bywyd gwyllt. |
| **25 Gorffennaf 2012**  Mae rhan rhyfedd o fawr o arwyneb Gwlad yr Ia wedi dadmer y mis hwn yn ôl NASA.  Dywedodd gwyddonwyr bod y dadmer “digyffelyb” yma wedi digwydd dros arwyneb mwy nag a ganfuwyd mewn dros dri degawd o arsylwi lloeren.  Bu achos o ddadmer yn rhan oeraf ac uchaf Gwlad yr Ia, hyd yn oed, gorsaf y Copa.  Bu naid yn nadmeriad yr ardal o 40% i 97% mewn dim ond pedwar diwrnod o’r 8fed o Orffennaf ymlaen.  Er bod tua hanner haenen o ia Gwlad yr Ia yn dadmer ychydig dros fisoedd yr Haf, ‘roedd cyflymder a maint y dadmeriad eleni wedi synnu gwyddonwyr. Disgrifion nhw’r holl beth fel digwyddiad “anghyffredin”. |
| **22 Medi 2012**  Cynhaliwyd arolwg o arfordir dwyrain Sir Efrog yng nghanol pryderon bod y glaw trwm a welwyd dros yr Haf wedi achosi i rai o’r clogwyni gracio a gwanhau gan felly wneud yr erydiad arfordiriol yn waeth.  Ar gyfartaledd, mae’r arfordir wedi bod yn erydu’n ar raddfa o 5.5 troedfedd (1.7m) y flwyddyn ond yn y chwe mis diwethaf, mae bron i 22 troedfedd (7m) o arfordir wedi’i golli mewn ambell i le. |
| **23 Awst 2012**  Dywedodd un o ymgynghorwyr gwyddonol ucha’r llywodraeth bod yr ymdrechion i stopio’r cynnydd sydyn yn nhymheredd y byd bellach yn “afreal”.  Dywedodd Yr Athro Syr Bob Watson bod gobeithio i gadw’r cynnydd cyfartalog mewn tymheredd i 2C yn syniad a oedd “mas trwy’r ffenest”.  Dywedodd gallai’r cynnydd fod mor uchel â 5C – a byddai hynny’n dod â chanlyniadau enbyd. |
| **6 Gorffennaf 2012**  Mae llywodraeth China wedi cyhoeddi cynllun adeiladu gorsafoedd pwer niwclear newydd.  Mae’n debyg y bydd galw China am ynni yn dyblu dros y ddegawd nesaf ac mae’r wlad yn dymuno lleihau eu dibynniaeth ar ddefnyddio glo i gynhyrchu ynni fel y maen nhw ar hyn o bryd. |